Lav et referat af nedenstående tekst:

Tekst:
Et nyt fænomen har spredt sig på Facebook og ved de nordjyske kyster. Det vrimler med folk, der hopper i havet og filmer det, for at lægge det på nettet. - Jeg skal i vandet, fordi jeg er blevet nomineret, og så vil jeg ikke være en tøsedreng, siger Paolo Sole fra Frederikshavn. Man kan kalde det en slags moderne kædebrev. Turen i det kolde gys bliver optaget med mobiltelefonen, og så gives nomineringen videre på Facebook, så andre skal gøre badeturen efter. - Jeg nominerer Christian, Anders og Niller. Og så skal de give mig et påskeæg, siger Josephine Schou Thagaard. Det hele startede som en drikkeleg på Facebook, hvor unge nominerede hinanden til at drikke alkohol. Efter stor kritik af legen, har fænomenet nu ændret sig til en mere fredelig udgave, hvor opgaven altså er at dyppe sig. I dag var badevandet lige under 10 grader ved de nordjyske kyster.

Referat:
På Facebook florerer et hav af videoer med folk, der hopper i vandet. Det gør de for at slippe for at skylde et påskeæg.